Борис Младенов-Young
На портата ми старостта потропа…

chitanka.info

На портата ми старостта потропа.

Предчувствах края тъжен и унил;

„Дошла съм да ти взема микроскопа,

достатъчно си с него работил.“

И в пенсия без време ме изпрати,

откъсна сякаш пъпната ми връв;

веч няма диагнози с препарати

от костен мозък и от капки кръв.

Зад всеки препарат съдба човешка

се криеше с неизлечим процес;

изпитах остра болка, мъка тежка —

на кой оставям болните от днес?!

За тях аз, старият хематолог

(звучи нескромно, знам) бях като бог!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.